ฝรั่งงง! สันติอโศกรณรงค์เลิกใช้ DTAC หลังเจ้าสัวบุญชัยออกโรงป้องธรรมกาย
ฝรั่งงง! สันติอโศกรณรงค์เลิกใช้ DTAC หลังเจ้าสัวบุญชัยออกโรงป้องธรรมกาย
21 มิ.ย. 2559

วานนี้ (20 มิ.ย.) เวลา 10.20 น. แอคเคาท์เฟซบุ๊กชื่อ ในน้ำคำ มาจน ได้โพสต์รูปภาพพร้อมแคปชันข้อความว่า “เริ่มแล้วค่ะ 20มิ.ย.59 9.30น.ชาวชุมชนราชธานีอโศก รวมพลังย้ายค่ายโทรศัพท์จากดีแทคเป็นcat อย่างน้อยก็เป็นกิจการแปรรูปรัฐวิสาหกิจของรัฐ เงินค่าโทรศัพท์อย่างน้อยเข้ารัฐไม่ได้เข้าหาบริษัทนายทุน”
โดยเหตุการณ์ดังกล่าว เกิดขึ้นหลังจากนายบุญชัย เบญจรงคกุล หรือ เจ้าสัวบุญชัย นักธุรกิจและอดีตเจ้าของเครือข่ายโทรศัพท์มือถือค่าย Dtac ออกมาเชิญชวนลูกศิษย์วัดพระธรรมกายทั่วโลก ให้มาร่วมกันปฏิบัติธรรมและปกป้อง พระเทพญาณมหามุนี หรือ พระธัมมชโย เจ้าอาวาสวัดพระธรรมกาย ผ่านช่อง DMC จนทำให้เกิดกระแสบนโลกออนไลน์ในเชิงจะเตรียมย้ายค่ายโทรศัพท์มือถือไปใช้ของค่ายอื่น ๆ เนื่องจากไม่เห็นด้วยกับการกระทำของเจ้าสัวบุญชัย
ด้าน “ลาร์ส นอร์ลิ่ง” ซีอีโอดีแทค แจง “บุญชัย” เป็นแค่ประธานกรรมการเท่านั้น ไม่ได้เข้ามายุ่งเกี่ยวกับการบริหารกิจการ หรือดูแลด้านการเงินในธุรกิจประจำวันแต่อย่างใด ยันดีแทคอยู่ในความรับผิดชอบของซีอีโอ และคณะผู้บริหาร ภายใต้กรอบนโยบาย และหลักบรรษัทภิบาล